**DOPUNJENE UPUTE ZA PRIJAVITELJE**

**na Javni poziv za provedbu projekata**

**financiranih iz fondova i programa Europske unije**

**I. PREDMET I CILJ JAVNOG POZIVA:**

Predmet javnog poziva je dodjela bespovratnih potpora u 2017. godini za pokriće dijela vlastitog udjela za provedbu projekata financiranih iz fondova i programa Europske unije (u daljnjem tekstu: Potpora).

Cilj dodjele ove Potpore je pomoć prihvatljivim korisnicima u provedbi odobrenih projekata putem osiguranja sredstava koja su dužni imati iz vlastitih izvora, a sukladno ugovoru o dodjeli bespovratnih sredstava za provođenje projekta koji se financira iz fondova i programa Europske unije (u daljnjem tekstu: Projekt).

Projekt mora biti sukladan sa strateškim dokumentima lokalne i županijske razine i **mora biti prijavljen u Bazu projekata Zagrebačke županije** koju vodi Regionalna razvojna agencija Zagrebačke županije, mora imati ugovor o dodjeli bespovratnih sredstava iz fondova i programa Europske unije te se mora provoditi na području Zagrebačke županije.

**II. PRIHVATLJIVI PRIJAVITELJI**

Prihvatljivi prijavitelji (u daljnjem tekstu: Korisnik) su jedinice lokalne samouprave sa područja Zagrebačke županije, pravne osobe kojima je osnivač i/ili većinski vlasnik Zagrebačka županija i pravne osobe iz područja kulture kojima je osnivač grad ili općina, a koji **do prijave na javni poziv imaju potpisan ugovor o dodjeli bespovratnih sredstava za provedbu projekta koji se financira iz fondova i programa Europske unije**.

**III. PRIHVATLJIVI TROŠKOVI**

Prihvatljivi troškovi su financijska sredstva potrebna za pokriće vlastitog udjela za financiranje provedbe projekta prema ugovoru koji je Korisnik sklopio sukladno natječaju o dodjeli bespovratnih sredstava za provedbu EU projekta, do dana prijave na Javni poziv.

**IV. VISINA IZNOSA I KRITERIJI ZA DODJELU BESPOVRATNE POTPORE**

Visina iznosa Potpore po jednom Korisniku iznosi do 60% iznosa potrebnog vlastitog udjela, a najviše do 300.000,00 kuna.

Visina iznosa Potpore po jednom Korisniku ovisi i o indeksu razvijenosti jedinice lokalne samouprave u kojoj Korisnik ima sjedište:

JLS II. skupine razvijenosti (50-75%) – 100% iznos potpore

JLS III. skupine razvijenosti (75-100%) – 80% iznos potpore

JLS IV. skupine razvijenosti (100-125%) – 60% iznos potpore

Pravne osobe iz točke II. ovog Javnog poziva

kojima je osnivač i/ili većinski vlasnik i

pravne osobe iz područja kulture kojima

je osnivač grad ili općina Zagrebačka županija – 100% iznos potpore

Svaki Korisnik može dobiti jednu Potporu u jednoj kalendarskoj godini.

Kriterij za dodjelu Potpore je redoslijed podnošenja prijave na Javni poziv.

**V. NAČIN PRIJAVE ZA DODJELU POTPORE**

Podnositelj prijave dostavlja sljedeću dokumentaciju:

1. Ispunjen prijavni obrazac Zagrebačke županije,
2. Presliku ugovora o dodjeli bespovratnih sredstava za provedbu projekta,
3. Presliku prijavnih obrazaca Projekta na natječaja,
4. Izjava 1. – Izjava o načinu financiranja projekti i
5. Izjava 2. – Izjava o nepostojanju dugovanja prema proračunu Zagrebačke

županije.

Za svaki pojedinačni Projekt za koji se traži bespovratna potpora, prijava se podnosi na zasebnom obrascu uz navedenu dokumentaciju.

Upute za prijavitelje i prijavni obrazac se preuzimaju na službenim mrežnim stranicama Zagrebačke županije www.zagrebacka-zupanija.hr u rubrici **„Natječaji / Javni pozivi / Upravni odjel za fondove Europske unije, regionalnu i međunarodnu suradnju“** pod nazivom **„Javni poziv za provedbu projekata financiranih iz fondova i programa Europske unije“**, odnosno mogu se podići u Upravnom odjelu za fondove Europske unije, regionalnu i međunarodnu suradnju Zagrebačke županije, Ulica grada Vukovara 72/VI, Zagreb.

Prijava na Javni poziv podnosi se isključivo na propisanom i popunjenom obrascu, s priloženom traženom dokumentacijom, u zatvorenoj omotnici sa naznakom **„Javni poziv za provedbu projekata financiranih iz fondova i programa Europske unije“**,isključivo preporučenom poštom na adresu:

*Zagrebačka županija*

*Upravni odjel za fondove EU, regionalnu i međunarodnu suradnju*

*Ulica grada Vukovara 72/VI*

*10 000 Zagreb*

Sva dodatna pojašnjenja ili informacije mogu se zatražiti na telefon: 01/6052-860 i 01/6009-467.

Javni poziv je otvoren do iskorištenja sredstava, a najkasnije **do 01. prosinca 2017. godine**.

**VI. OBVEZA POSTUPANJA SUKLADNO UPUTAMA I TEKSTU JAVNOG POZIVA**

Prijavitelji su obvezni prijavu za dodjelu bespovratnih potpora izraditi sukladno ovim uputama i tekstu Javnog poziva. Prijavitelji su obvezni ispuniti prijavu na obrascu za prijavu. Uz prijavu su obvezni dostaviti potrebnu dokumentaciju. Obrazac za prijavu dostupan je na službenoj mrežnoj (web) stranici Zagrebačke županije.

Prijava izrađena suprotno tekstu Javnog poziva i ovim Uputama smatrat će se neprihvatljivom i kao takva se neće razmatrati. Nepotpune prijave i prijave zaprimljene izvan roka neće se razmatrati.

**VII. PREGLED I OCJENA PRIJAVA**

Pregled pristiglih prijava na Javni poziv, te prijedlog Odluke o dodjeli bespovratne potpore izvršit će Upravni odjel za fondove Europske unije, regionalnu i međunarodnu suradnju Zagrebačke županije.

KLASA: 302-02/17-01/03

URBROJ: 238/1-20-01/2-17-12

U Zagrebu, 08. studenoga 2017.g.